એ કિસ્સામાં, તમે તમારું સત્કર્મ કરી લીધા બાદ રાહ જોતાં રહો અને ખુબ ધીરજથી રાહ જોતાં રહો. એવી ક્ષણ ચોક્કસ આવશે જયારે દરેક પાસે તેમનો પોતાનો ફુગ્ગો હશે અને જે બાકી રહી ગયો હશે તે તમારો હશે. જો તમે કોઈ સ્પર્ધામાં જ નહિ હોવ તો તેને જીતવાનો કોઈ તણાવ જ નહિ હોય. જો તમે એ વાતનો સ્વીકાર કરી લો કે અમુક લોકોને બીજા લોકોની પહેલાં પોતાનો ફુગ્ગો મળી જાય એવું બની શકે, તો પછી તમને તમારો ફુગ્ગો વહેલો મળે છે કે થોડો મોડો એનાંથી તમે પરેશાન નહિ થાવ.